**Name:** Loh Jin Xian **Student ID:** 016763

**Laporan Individu tentang pembentangan MPU**

**Topik pembentangan**:

Sistem pemerintahan, sistem kekeluargaan dan pencapaian tamadun cina

**Topik pembentangan subtopik individu**:

Pencapaian tamadun cina

Selepas saya dan ahli kumpulan membentang topik MPU tersebut, barulah saya sedar bahawa berapa uniknya tamadun cina di dunia ini. Tamadun cina merupakan salah satu tamadun yang tertua di dunia. Tamadun tersebut telah dibina dan dikembangkan sekira-kiranya 5000 tahun. Oleh itu, tamadun ini telah membawa kegemilangan kepada pelbagai bidang seperti:

1. Kesenian
2. Bahasa dan kesusasteraan
3. Sains dan teknologi
4. Falsafah

Dalam bidang kesenian, tamadun cina mempunyai muzik cina klasik yang merupakan sistem muzik yang tertua di dunia ini. Contoh alat-alat muzik ialah guzheng, seruling dan lain-lain. Semua alat muzik cina dikategorikan mengikut bahan akustik yang digunakan dan caranya dimainkan. Tamadun cina juga memperkenalkan kaligrafi yang telah diberi penghormatan yang tinggi di negara China. Hal ini demikian kerana kaligrafi membayangkan kesucian dan kualiti seseorang ahli kaligrafi dari segi pemupukan personaliti. Selain itu, kaligrafi hanya dapat dinikmati oleh orang yang memiliki sensitiviti estetik yang luar biasa.

Di samping itu, bahasa tamadun cina iaitu bahasa cina telah mengekalkan identitinya dari segi lisan dan tulisan. Tulisan cina pada dasarnya bersifat grafik. Bahasa cina pula dapat disebut dalam berbagai-bagai cara mengikut pinyin sesuatu perkataan tersebut. Bahasa cina mengekalkan kesinambungan budaya Cina dan membolehkan kesusasteraan cina klasik menjadi aset budaya masyarakat cina yang bererti.

Dalam bidang sains, tamadun cina telah mengenalkan sistem kalendar yang maju dan tepat. Mereka juga menciptakan sempoa (abacus) untuk memudahkan pengiraan matematik. Walaubagaimanapun, pengenalan perubatan cina tradisional berdasarkan teori kosmik dualistik, yin dan yang dan lima elemen merupakan sumbangan yang bererti. Akupuntur and moxibustion (membekar daun moxa) digunakan untuk rawatan terapeutik. Dua buku yang mengenal farmakologi tamadun cina tradisional ialah Huangdi Nejing (klasik perubatan Maharaja Kuning) dan Bencao Gangmu (farmakopeia Agung). Bagi bidang teknologi, tamadun cina menghasilkan kertas yang dicipta oleh Cai Lun, pencetakan yang dicipta oleh Bi Sheng, bahan letupan dan kompas.

Akhir sekali, tamadun cina telah memperkenalkan pelbagai falsafah seperti confucianisme, buddhism, taoisme dan moisme. Agama confucianisme menekankan pengamalan nilai dan sifat moral yang mulia. Agama buddhism pula mengajar bahawa hawa nafsu merupakan punca penderitaan manusia. Dalam taoisme, mereka berpendapat melakukan perbuatan secara spontan tanpa sebarang usaha. Agama moisme mempunyai konsep seperti kasih sayang, mengecam sikap suka berperang dan menyerah kepada nasib.

Sebagai intiha, pencapaian tamadun cina telah memberi kemajuan dan kemakmuran kepada masyarakat hari ini. Oleh itu, masyarakat mestilah belajar sejarah dan budaya tamadun cina supaya masyarakat dapat memupuk sikap tidak berputus asa dan bersemangat memajukan negara sendiri ke arah negara yang cermelang, gemilang dan terbilang. Saya berharap negara Malaysia dapat dimajukan dan dijadikan sebagai contoh yang bangga kepada generasi yang akan datang.