**Name:** Loh Jin Xian **Student ID:** 016763

**SOALAN-SOALAN SEMINAR: PENGENALAN ILMU KETAMADUNAN**

1.Terangkan pengertian tamadun.

Berdasarkan kamus dewan, perkataan tamadun berasal daripada bahasa Arab iaitu *mudun*, *madain* dan *madana*. Ia bermaksud pembukaan bandar atau masyarakat yang mempunyai kemajuan dari segi lahiriah dan rohaniah.

2.Bincangkan, bagaimana proses pembentukan sebuah tamadun terjadi dan disertakan contoh-contohnya.

Pada permulaannya, manusia memilih lembah sungai untuk dijadikan penempatan. Hal ini demikian kerana tanah subur boleh digunakan untuk pertanian, sumber air dan pengangkutan. Contohnya, tamadun yang bermula di lembah sungai ialah Mesopotamia.

3.Pada pandangan anda, apakah kepentingan memahami ilmu ketamadunan?

Pengajian tamadun adalah sangat penting kepada masyarakat generasi ini kerana kita dapat mengenali kelebihan dan kelemahan tamadun masa dahulu dan tidak membuat kesilapan yang sama pada masa depan. Selain itu, kita akan mula menghormati sistem kepercayaan agama dan budaya tamadun lain-lain.

4.Ulaskan kesan positif dialog antara tamadun.

Tamadun-tamadun ini tentunya mempunyai pencapaian dan keunikan yang berbeza antara satu sama lain. Interaksi budaya yang berlaku bermula dengan proses pembudayaan yang menggabungkan masyarakat berbilang etnik sebelum membentuk interaksi tamadun. Proses interaksi ini membawa kepada perkongsian nilai, pemikiran, institusi dan keinsanan antara satu sama lain.

**SOALAN-SOALAN SEMINAR: TAMADUN ISLAM**

1.Apakah pengertian zaman Jahiliah serta ciri-cirinya dalam aspek politik, ekonomi dan sosial?

Zaman jahiliah wujud selepas keruntuhan kerajaan Saba’. Jahiliah berasal dari kata akar Jahala dan kata terbitan Jahlun atau Jahlatun yang bermaksud bodoh dan sesat. Zaman yang tidak mempunyai Nabi dan kitab suci dianggap sebagai petunjuk dan masyarakatnya adalah tidak berakhlak, angkuh dan bongkak.

Struktur pentadbiran/politik tidak tetap dan jelas dikalangan masyarakat Arab di bahagian utara dan selatan.

Perdagangan antara bandar Syria dan Yaman merupakan kegiatan ekonomi utama masyarakat Arab bandar.

Struktur sosial masyarakat Arab hanya terdiri daripada golongan bangsawan yang wujud di bandar dan hamba.

2.Bincangkan proses Islamisasi dan perkembangan Tamadun Islam di Asia Tenggara.

Islamisasi di Asia Tenggara bermula dengan cara perdagangan dan juga perkahwinan dengan masyarakat setempat untuk membentuk komunitas muslim.

Dari sudut ekonomi, para pedagang Muslim memiliki status sosial yang lebih baik daripada kebanyakan pribumi, sehingga penduduk pribumi terutama puteri-puteri bangsawan, tertarik untuk menjadi isteri saudagar-saudagar itu.

Para pedagang Muslim memperkenalkan ketentuan-ketentuan hukum Islam mengenai perdagangan dan mengambil keuntungan ekonomi. Sifat Islam yang sederhana mengandung unsur-unsur perkauman (tribalisme) yang menyebabkan Islam berkembang di kalangan masyarakat yang memiliki sistem kepercayaan dan tradisi yang tidak canggih dengan lebih mudah.

3.Analisiskan usaha-usaha penyebaran Islam oleh Nabi Muhammad s.a.w dari Makkah hinggalah ke Madinah.

Dakwah Secara Sulit telah berlangsung selama 3 tahun. Beliau bersungguh-sungguh membina masyarakat Islam melalui aktiviti dakwah secara sulit dan menyampaikan dakwah kepada kaum keluarganya yang terdekat iaitu bapa saudaranya. Selain itu, baginda   juga   mengajak mereka melakukan kebaikan dan kebajikan serta meninggalkan perbuatan yang mungkar. Rumah   al-Arqam   dijadikan   markas   pertama dakwah Islamiyah, rumah tersebut terletak di Bukit Safa.

Di samping itu, penentangan daripada kaum Kafir Quraisy dalam bentuk seksaan, cacian, ejekan, penghinaan dan pemulauan. Orang kafir Quraisy juga menggunakan teknik pujukan melalui Abu Talib, bapa saudara Nabi Muhammad yang ketika itu merupakan pembesar Quraisy dan teknik tawaran.

Pembinaan masjid merupakan usaha pertama Nabi Muhammad s.a.w di Madinah. Masjid ini merupakan tempat perhimpunan umat Islam untuk mengadakan perbincangan, pusat pengajian, pusat ibadat, pusat pentadbiran dan berurus niaga. Piagam Madinah diperkenalkan untuk menyatupadukan masyarakat di Madinah.

4.Bincangkan pencapaian Tamadun Islam dan sumbangannya.

Tamadun Islam menganjurkan hak individu serta penyertaan rakyat memberi pendapat, memberi layanan baik terhadap tawanan pe­rang, etika peperangan seperti melindungi nyawa kanak-kanak, orang tua dan kaum wanita.

Prasarjana astronomi Islam Andalusia telah mencipta pelbagai alat astronomi yang canggih pada abad itu. Contohnya Astrolab yang digunakan oleh orang Eropah sehingga kurun ke-12 Masihi untuk menentukan saiz bumi dengan lebih tepat dan efektif daripada cara yang dilakukan oleh orang Greek sebelumnya.

Orang Islam telah mempersembahkan kepada dunia ilmu Algebra dalam bentuknya yang asli. Di antara tokoh ilmu matematik Islam ialah al-Khawarizmi (780-850M). Beliau merupakan seorang ahli matematik Islam termasyhur dan telah memberi sumbangan dalam perkembangan ilmu matematik apabila mengemukakan asal usul angka.

**SOALAN-SOALAN SEMINAR: TAMADUN MELAYU**

1.Bincangkan kedudukan Melaka sebagai pusat tamadun yang penting di Alam Melayu.

Kedudukan Melaka yang strategik membolehkan ia menjadi tumpuan pedagang dari kawasan Asia Tenggara dan Barat. Selain itu, pelabuhannya terlindung daripada angin dan kedudukannya jauh daripada paya bakau.

Perkembangan ekonomi perdagangan di Melaka bergantung kepada peranan yang dimainkan oleh pelabuhan Melaka sebagai pusat entrepot. Pelabuhan Melaka terletak di kawasan yang mempunyai hasil dagangan penting seperti rempah ratus yang diperlukan oleh saudagar dari timur dan barat.

Kemudahan-kemudahan lain seperti tempat penginapan, tempat perniagaan, gudang, sistem sukatan dan timbangan dan kemudahan membaiki kapal telah menggalakkan kedatangan pedagang ke Melaka. Di samping itu, gudang bawah tanah dibina untuk membolehkan para saudagar menyimpan barang dagangan mereka dengan jaminan perlindungan daripada api, kerosakan dan kecurian.

2.Apakah yang dimaksudkan dengan Pandangan Semesta Melayu?

Setelah Islam bertapak, pandangan semesta Tamadun Melayu telah berubah berteraskan unsur-unsur akiah Islam. Terdapat beberapa unsur sebelum kedatangan Islam yang menjadi amalan pada masa itu antaranya dalam perhubungan sesama manusia yang masih menggunakan peribahasa, perumpamaan, dan pepatah serta amalan kehidupan yang masih berteraskan kesejahteraan dunia dan akhirat. Perubahan pandangan semesta Melayu terhadap agama Islam boleh dilihat terutama sekali dalam aspek ketauhidan dan penerapan nilai-nilai murni yang diamalkan oleh masyarakat Melayu.

3.Analisiskan peranan Raja dan Kerajaan Melayu di Asia Tenggara.

Raja mempunyai beberapa peranan yang penting di kalangan masyarakat. Contohnya, raja berperanan sebagai pemerintah tertinggi sesebuah negara atau kerajaan. Baginda bertanggungjawab  dalam semua urusan pemerintahan dan pentadbiran negara.

Selain itu, raja juga berperanan sebagai penggubal undang-undang untuk memelihara dan mengekalkan keamanan dalam negeri serta menjamin kesejahteraan hidup rakyat jelata.

Raja juga bertindak sebagai ketua angkatan tentera dan mengetuai tentera dalam peperangan dengan negara luar. Baginda tidak mempunyai pasukan tentera kebangsaan tetapi boleh memanggil rakyatnya untuk melaksanakan perkhidmatan tentera jika diperlukan.

4.Galurkan pencapaian dan sumbangan Tamadun Melayu.

Salah satu pencapaian tamadun Melayu ialah kerjayaan menggerakkan ekonomi orang Melayu ke persada serantau dan antarabangsa. Walaupun tamadun Melayu awal belum mengamalkan sistem perindustrian secara besar-besaran, namun kegiatan perekonomian yang berpusat di pelabuhan-pelabuhan Alam Melayu telah berjaya menjadi pusat import eksport yang maju di rantau Asia.

Kehidupan orang Melayu juga dipengaruhi oleh kesenian yang bersumberkan alam semula jadi dan seni yang mempunyai hubungan yang berkait rapat dengan kehidupan manusia. Oleh itu, tamadun Melayu sangat kaya dengan hasil seni yang berdasarkan alam sekitar.

Antara contoh kemajuan sains dan teknologi yang diwarisi dari orang Melayu dahulu ialah dalam bidang pertanian seperti teknologi pembajakan dan juga sistem saliran air yang digunakan dalam proses pengairan pertanian seperti penanaman padi dan sebagainya. Orang Melayu juga mahir dalam pembinaan rumah dan masjid.